OSNOVNA ŠKOLA PAVLA ŠTOOSA

KRALJEVEC NA SUTLI 125

49294 KRALJEVEC NA SUTLI

ŠKOLSKI ODBOR OŠ PAVLA ŠTOOSA

KLASA: 003-02/18-01-2

URBROJ: 2135/02-380-12-18-1

U Kraljevcu na Sutli, 28.8.2018.

Temeljem članka 58. Statuta OŠ Pavla Štoosa iz Kraljevca na Sutli, Školski odbor na sjednici održanoj 31. kolovoza 2018.godine donosi

**ODLUKU O KRITERIJIMA ZA PROJEKT „ ZALOGAJČEK 3“**

|  |  |
| --- | --- |
| **PODRUČJE ISKLJUČENOSTI /KRITERIJI** | **DOKAZI** |
| **Isključenost s obzirom na obiteljsku strukturu** | |
| Djeca iz višečlane obitelji (obitelj s troje i više djece, sva djeca koja žive u zajedničkom kućanstvu) | Rodni listovi djece, potvrde o školovanju, djeca koja su završila školovanje, a žive u istom kućanstvu – status dokazuju potvrdom o nezaposlenosti |
| Djeca bez odgovarajuće roditeljske skrbi djeca koja se nalaze na skrbi izvan vlastite obitelji (npr. u udomiteljskoj obitelji)/djeca s poremećajem u ponašanju | Rješenja o priznavanju prava u sustavu socijalne skrbi |
| Djeca iz jednoroditeljskih obitelji | Smrtni list, odluka o roditeljskoj skrbi |
| **Isključenost s obzirom na ekonomski status** | |
| Djeca korisnika zajamčene minimalne naknade ili druge naknade sukladno Zakonu o socijalnoj skrbi (doplatak za pomoć i njegu, osobna invalidnina i sl.) | Rješenje Centra za socijalnu skrb o ostvarenom pravu  (škola može za svu djecu koja će se u projekt uključiti po ovom kriteriju zatražiti skupnu potvrdu CZSS-a) |
| Djeca iz obitelji koje su korisnici prava na doplatak za djecu | Rješenje o priznavanju prava na doplatak za djecu, potvrda o primitku doplatka za djecu |
| Djeca kojoj su jedan ili oba roditelja nezaposleni | Potvrda o vođenju u evidenciji Hrvatskog zavoda za zapošljavanje ili drugi dokument koji dokazuje ovaj kriterij  (škola može za svu djecu koja će se u projekt uključiti po ovom kriteriju zatražiti skupnu potvrdu HZZ-a) |
| Kriterij dohotka: 2.200,00 kn za dvočlano domaćinstvo, 2.800,00 kn za tročlano, 3.500,00 kn za četveročlano, 4.200,00 kn peteročlano kućanstvo, a za svakog sljedećeg člana prihod se povećava za 700,00 kn | Dokazuje se potvrdama o prihodu za sve članove kućanstva koji ostvaruju prihod u posljednja 3 mjeseca:   * isplatne liste ili potvrde o plaći * odresci od mirovina ili potvrde o Hrvatskog zavoda za mirovinsko osiguranje o visini mirovine * potvrde Hrvatskog zavoda za zdravstveno osiguranje za korisnike rodiljnih/roditeljskih naknada ili roditeljskih pošteda * potvrde Hrvatskog zavoda za zapošljavanje za osobe korisnike naknada za nezaposlene * potvrde Porezne uprave za obrtnike i poljoprivrednike |
| **Isključenost s obzirom na identifikaciju** | |
| Djeca romske i/ ili ostalih nacionalnih manjina | Rodni list djeteta |
| **Isključenost s obzirom na zdravstveni status i / ili invaliditet** | |
| Djeca s teškoćama u razvoju/težim zdravstvenim teškoćama | Rješenja o priznavanju prava u sustavu socijalne skrbi ili mišljenje relevantnog tijela, nalaz vještačenja te druga dokumentacija koja dokazuje ovaj kriterij. |
| Obitelji u kojoj je jedan ili oba roditelja (članovi obitelji) teže bolesna/osobe s invaliditetom | Medicinska dokumentacija iz koje je vidljivo da se radi o težoj bolesti ili invaliditetu i da iziskuje povećane troškove za liječenje i/ili potvrdu obiteljskog liječnika s naznačenom dijagnozom |
| **Ostala područja isključenosti** | |
| Djeca iz obitelji u riziku od siromaštva, koja se po osobnoj procjeni djelatnika škole ili centra za socijalnu skrb, nalaze u nepovoljnim osobnim, socijalnim i materijalnim okolnostima (npr. slučaj da drugi roditelj ne doprinosi za uzdržavanje, a ne ostvaruje ni privremeno uzdržavanje od strane CZSS-a, ovrhe, kreditna zaduženja i sl.) | Mišljenje/Izjava\* školskog pedagoga, učitelja, ravnatelja, socijalnog radnika i dr. |

\* Isključivo na temelju mišljenja/izjave školskog pedagoga, učitelja, ravnatelja, socijalnog radnika ili druge stručne osobe upućene u nepovoljne životne prilike učenika, u projekt se može uključiti najviše 5% od ukupnog broja djece prijavljene za sudjelovanje u projektu po školi

Prilog ove Odluke je popis učenika koji imaju pravo na sufinanciranje školske kuhinje u školskoj godini 2018./2019.

Ova Odluka objavljena je na oglasnoj ploči 31. kolovoza i stupa na snagu danom donošenja.

Predsjednica Školskog odbora

Ana Kozlek Čosić